FolkaSagunt 2021 porta un espectacle especial en commemoració del 40 aniversari dels Germans Caballer
17 de novembre 2021

![](/media/qmphadxh/c_folkasaguntcuerpo.jpg?width=850&height=396.9886363636364)

Dissabte que ve, 20 de novembre, tindrà lloc una edició especial del FolkaSagunt 2021 amb motiu del 40 aniversari dels Germans Caballer. La cita serà en el Centre Cultural Mario Monreal a les 20 hores i el preu de l'entrada, que es podrà adquirir en el següent [**enllaç**](https://www.servientradas.com/espectaculo/AYUNTAMIENTO_DE_SAGUNTO/3/folkasagunt-especial-germans-caballer.html), és de 7 euros. L'actuació tindrà una duració de 90 minuts, serà en valencià i és apta per a tots els públics.

Aprofitant l'aniversari dels Caballer, al llarg de l'espectacle faran un repàs de l'evolució de la dolçaina, del tabal i el folk en estos últims 40 anys i, també, dels seus referents.

Durant l'actuació es repassarà la trajectòria dels dolçainers saguntins amb l'acompanyament habitual del grup ‘Germans Caballer i Amics’ com a base musical de l'espectacle i la participació de diferents col·laboradors i col·laboradores del món de la dolçaina i el tabal, del cant valencià, del folklore i del folk valencià que han compartit la seua experiència amb ells. Entre els convidats estan ex components d'Al Tall com Vicent Torrent, Manolo Miralles, Jordi Reig, Maribel Crespo, Robert Moreno, Josemi Sànchez, Ximo Caffarena, a més de Paco Medina, Mónica Montesinos, Noelia Llorens, Tati Prades, Toni Guzmàn, Antoni de la Asunción, Susanna Díaz, Ivàn Martí, Pep Oria, Toni Tur, Ferran Navarro, Enric Cuenca i Teo López.

El FolkaSagunt està organitzat per l'associació Amics de la Música Tradicional, Dolçainers de Sagunt i patrocinat pel departament de Cultural de l'Ajuntament de Sagunt. També hi col·laboren la Federació Valenciana de Dolçainers/eres i Tabaleters/eres i l’Institut Valencià de Cultura.

*   [](http://www.facebook.com/sharer.php?u=https://aytosagunto.es/va/actualitat/folkasagunt-2021-commemoracio-40-aniv-germans-caballer-2021-11-17/ "Facebook")
*   [](http://twitter.com/share?url=https://aytosagunto.es/va/actualitat/folkasagunt-2021-commemoracio-40-aniv-germans-caballer-2021-11-17/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/folkasagunt-2021-commemoracio-40-aniv-germans-caballer-2021-11-17/ "Linked In")
*   [](mailto:?body=https://aytosagunto.es/va/actualitat/folkasagunt-2021-commemoracio-40-aniv-germans-caballer-2021-11-17/)